钦定古今图书集成/明伦汇编/官常典/第298卷 > 明
## 钦定古今图书集成/明伦汇编/官常典/第298卷 > 明

明吏部设“尚书左右侍郎，统文选、验封、稽勋、考功四
司，掌官吏选授、勋封、考课之政。”

按《明会典》：“吏部尚书左右侍郎，掌天下官吏选授、勋
封、考课之政令。其属初有四子部，曰总部，曰司封，曰
司勋，曰考功。”后改总部为“选部。”又改选部为文选，司
封为验封，司勋为稽勋，考功仍旧。俱称清吏司。
正官，尚书一员，左、右侍郎各一员。

首领官司务二员。

〈注〉国初设主事、司务各四员，为首领官，有主事印。洪武二十九年，改主事为“司官”，革主事印，而司务亦止设一员。各部皆同。

属官：“文选司，考功司，郎中、员外郎各一员，主事各二
员；验封司，稽勋司，郎中、员外郎、主事各一员。”

〈注〉国初，设子部四，曰总部、司封、司勋、考功，设郎中、员外郎各一员。洪武二十九年，改四部为文选、验封、稽勋、考功四清吏司，以主事为司官。三十一年，添设文选司主事一员。正统十一年，添设考功司主事一员。

文选司郎中、员外郎、主事，掌天下官吏班秩品命，凡
铨综选授之典，注拟黜陟之法，各参伍而分理之。
验封司郎中、员外郎、主事，掌百官之封爵诰敕，与夫
置吏、训官、给符考成之事，咸综理之。

稽勋司郎中、员外郎、主事，“掌邦国官人之勋级及名
籍、丧制、归宁之事，皆核实，然后定拟。”

考功司。郎中、员外郎、主事。掌文职官吏之考课，及内
外官之考察。凡旌别访举及诸事故、皆得稽之。
南京吏部、尚书一员。右侍郎一员

〈注〉万历三年革。十一年复设。

司务一员。

文选司，郎中、主事各一员验封司，郎中一员。

〈注〉旧有主事一员。隆庆四年革

稽勋司。郎中一员。

〈注〉旧有主事一员，后革

考功司。郎中、主事各一员

### 太祖洪武十三年始改吏部尚书为正二品

按《春明梦馀录》：“洪武元年，设六部，以滕毅为吏部尚
书，正三品，属中书令。十三年罢省，以山西参政偰斯
为吏部尚书，改正二品。中书省既罢，以五府九卿分
理庶务，翰林春坊官看详诸司启奏。”

### 皇清

《大清会典》·吏部

国初设六部，各以贝勒总理部务，后俱撤。顺治八

年，各部复令亲王、郡王兼摄。九年亦撤　汉衔。初称“承政” 者，后改为尚书，参政改为侍郎，理事官改为郎中，副理事官改为员外郎，《额者库》改为主事。又初设满洲、汉军启心郎，后俱裁。又初设他赤哈哈番笔帖式，哈番，后改设六品、七品、八品无顶带笔帖式。各部院衙门同。

吏部尚书左右侍郎，掌满洲、蒙古、汉军、汉人文职选补、考课、封授、袭勋之政。其属有四清吏司，“曰文选，曰考功，曰验封，曰稽勋。” 其首领则有司务。

正官

满、汉尚书各一员。初制增减不一。顺治五年，定满、汉各一员。七年，增满洲一员。十年裁。

满、汉左、右侍郎各一员。初制增减不一。顺治十五年，定满、汉左右各一员。

首领官

满、汉司务各一员。初设汉司务二员。顺治四年裁一员。十五年，定满、汉各一员。

属官

满洲、蒙古、汉军司官笔帖式，不论司分，悉听堂官调拨。汉司官仍论司分。

满洲郎中八员，初设四员。顺治十二年增四员。汉军郎中二员。

满员外郎八员，初定不分满洲、蒙古升补。顺治十二年，止设满洲八员。十八年，复设蒙古八员。康熙元年，蒙古缺裁。

汉军员外郎六员

满主事八员，堂主事，满、文二员，满、汉文二员。司主事四员。

汉军主事一员，系“堂主事。”

文选清吏司，汉郎中一员，汉员外郎一员，汉主事二员。

考功清吏司，汉郎中一员，汉员外郎一员，汉主事一员。

验封清吏司，汉郎中一员，汉员外郎一员，汉主事一员。

稽勋清吏司，汉郎中一员，汉员外郎一员，汉主事一员。

满笔帖式六十五员。内满、文三十二员，满、汉文三十三员。蒙古笔帖式二员。汉军笔帖式十六员。

文选清吏司郎中、员外郎、主事，掌官吏班秩品级及选授推升之典。

国初创建八旗，各设贝勒大臣专司政事，继置吏

户、礼、兵、刑、工六部及理藩院、都察院复置。内三院：曰《国史》，曰《秘书》，曰《弘文》。

顺治元年定鼎

“京师各部院、府司寺监等衙门、设官分职” 、莫不体

统《相维》，品式具备。

考功清吏司郎中、员外郎、主事，掌“内外文职官吏考察之典。凡论劾、释免及引年称疾诸事，皆得稽之。”

验封清吏司郎中、员外郎、主事、掌百官之封爵

诰敕、赠荫、叙功、置吏之事、真人土司、咸综理之

稽勋清吏司郎中、员外郎、主事，掌百官之丧制终养及复姓更名之事。而八旗世职继绝争袭，亦兼理焉。